CELEX: 31977R2237
Language: mt
Date: 1977-09-23 00:00:00
Title: Ir-Regolament tal-Kummissjoni (KEE) Nru 2237/77 tat-23 ta’ Settembru 1977 li jemenda r-Regolament Nru 118/66/KEE dwar il-forma ta’ skedi azjendali li għandhom jintużaw għall-iskop li jiġu determinati l-introjti ta’ azjendi agrikoli

Avviż Legali Importanti

|

31977R2237

Official Journal L 263 , 17/10/1977 P. 0001 - 0041 Finnish special edition: Chapter 3 Volume 9 P. 0078  Greek special edition: Chapter 03 Volume 19 P. 0128  Swedish special edition: Chapter 3 Volume 9 P. 0078  Spanish special edition: Chapter 03 Volume 13 P. 0068  Portuguese special edition Chapter 03 Volume 13 P. 0068 

		Ir-Regolament tal-Kummissjoni (KEE) Nru 2237/77tat-23 ta’ Settembru 1977li jemenda r-Regolament Nru 118/66/KEE dwar il-forma ta’ skedi azjendali li għandhom jintużaw għall-iskop li jiġu determinati l-introjti ta’ azjendi agrikoliIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat ir-Regolament Nru 79/65/KEE tal-15 ta’ Ġunju 1965 dwar l-istabbiliment ta’ rettikolat għall-ġbir ta’ data tal-kontabilità dwar l-introjti u l-operazzjoni tan-negozju ta’ azjendi agrikoli fil-Komunità Ekonomika Ewropea ( [1]), kif emendat l-aħħar bir-Regolament (KEE) Nru 2910/73 ( [2]), u b’mod partikolari l-Artikolu 7 tiegħu,Billi r-Regolament Nru 118/66/KEE tal-Kummissjoni tad-29 ta’ Lulju 1966 ( [3]), kif emendat l-aħħar bir-Regolament (KEE) Nru 3565/73 ( [4]), speċifika l-partiti li għandhom jiġu nklużi fid-determinazzjoni ta’ l-introjti ta’ azjendi agrikoli;Billi t-tip, id-definizzjonijiet u l-preżentazzjoni ta’ data ta’ kontabilità miġbura permezz ta’ skeda azjendali bl-iskop li jiġu determinati l-introjti ta’ azjendi agrikoli għandhom ikunu identiċi, irrispettivament mill-karatteristiċi ta’ l-azjendi sorveljati;Billi issa wasal iż-żmien biex l-10 snin esperjenza tar-rettikolat ta’ data ta’ kontabilità ta’ l-azjenda tiġi applikata sabiex jiġu riveduti d-disposizzjonijiet li jikkonċernaw l-iskeda agrikola sabiex id-data ta’ kontabilità tkun iktar paragunabbli u tiġi addattata għall-bżonnijiet ġodda tal-politika agrikola komuni;Billi għandha tittieħed l-opportunità sabiex ittejjeb l-ipproċessar ta’ data tal-kontabilità; billi għal dan l-iskop għandu jigi adottat tape manjetiku bħala medja għal din id-data;Billi għal xi azjendi jista’ ikun hemm diffikultajiet fil-kompletazzjoni ta’ intestaturi partikolari dovuti għan-nuqqas tad-data rilevanti fil-kontijiet ta’ dawn l-azjendi; billi, konsegwentement, sakemm jibqgħu jippersistu dawn id-diffikultajiet għandhom isiru arranġamenti sabiex jiġi pprevenut kull riskju ta’ misinterpretazzjoni fil-każ li dawn l-intestaturi partikolari ma jiġux kompletati;Billi, sabiex jiġu minimizzati l-iżvantaġġi li jakkumulaw mill-aġġustamenti għall-iskeda azjendali, id-disposizzjonijiet il-ġodda għandhom jiġu applikati fl-Istati Membri kollha b’effett mill-istess sena ta’ kontabilità; billi huwa madankollu mixtieq, minħabba d-diffikultajiet li ċerti Stati Membri jistgħu jiffaċċjaw fit-twettieq ta’ dawn l-aġġustamenti tul sena waħda, li ssir disposizzjoni għal dawk l-Istati Membri sabiex tiġi posposta l-applikazzjoni tad-disposizzjonijiet il-ġodda għal sena waħda ta’ kontabilità;Billi l-miżuri stabbiliti f’dan ir-Regolament huma skond l-opinjoni tal-Kumitat tal-Komunità għar-rettikolat tad-data ta’ kontabilità ta’ l-Azjenda,ADDOTTAT DAN IR-REGOLAMENT:Artikolu 1It-tip ta’ data ta’ kontabilità li għandha tingħata fi skeda azjendali għandha tkun kif stabbilit fl-Anness I. Id-definizzjonijiet u l-istruzzjonijiet rilevanti għandhom ikunu kif stabbilit fl-Anness II. Id-data ta’ kontabilità għandha tkun ippreżentata fil-forma stabbilita fl-Anness III.Artikolu 2Dan ir-Regolament għandu japplika għall-ewwel darba għad-data ta’ kontabilità tas-sena tal-kontijiet 1978, li tibda tul il-perjodu bejn l-1 ta’ Jannar 1978 u l-1 ta’ Lulju 1978.Madankollu, għal Franza, l-Italja, il-Lussemburgu u l-Irlanda, dawn id-disposizzjonijiet għandhom japplikaw għad-data ta’ kontabilità tas-sena tal-kontijiet ta’ l-1979, li tibda tul il-perjodu bejn l-1 ta’ Jannar u l-1 ta’ Lulju 1979.Artikolu 3Ir-Regolament (KEE) Nru 118/66/KEE huwa hawnhekk imħassar. Għandu japplika fl-intier tiegħu għad-data ta’ kontabilità tas-snin tal-kontijiet li jippreċedu dawk imsemmija fl-Artikolu 2, tkun xi tkun id-data li fiha din id-data ġiet trasmessa lill-Kummissjoni.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fit-23 ta’ Settembru 1977.Għall-KummissjoniFinn GundelachViċi-President[1] ĠU C 109, tat-23.6.1965, p. 1859/65.[2] ĠU L 299, tas-27.10.1973, p. 1.[3] ĠU C 148, ta' l-10.8.1966, p. 2701/66.[4] ĠU L 361, tad-29.12.1973, p. 84.--------------------------------------------------ANNESS IIL-PREŻENTAZZJONI TA’ L-ISKEDA AZJENDALIAra: Ir-Regolament tal-Kummisjoni (KE) nru 1837/2001, ĠU L 255, ta' l-24.9.2001, pġ 1.--------------------------------------------------ANNESS IIDEFINIZZJONIJIET U STRUZZJONIJIET FIR-RIGWARD TA’ l-ISKEDA AZJENDALIAra: Ir-Regolament tal-Kummisjoni (KE) nru 1837/2001, ĠU L 255, ta' l-24.9.2001, pġ 1.--------------------------------------------------ANNESS IIIIL-PREŻENTAZZJONI TA’ DATA TAL-KONTABILITÀ FUQ TAPES MANJETIĊIAra: Ir-Regolament tal-Kummisjoni (KE) nru 1837/2001, ĠU L 255, ta' l-24.9.2001, pġ 1.--------------------------------------------------